《蓦山溪 建康郡圃赏芍药》
宋代·侯寘

玉麟春晚，绿遍甘棠荫。可是惜花深，旋移得、翻阶红影。

朱帘卷处，如在古扬州，宝璎珞，玉盘盂，娇艳交相映。

蓬莱殿里，几样春风鬓。生怕逐朝云，更罗幕、重重遮定。

多情绛蜡，常见醉时容，萦舞袖，蔌歌尘，莫负良宵永。

作者简介：宋东武人，字彦周。晁谦之甥。曾为耒阳令。高宗绍兴中以直学士知建康。有《懒窟词》，风格婉约，一时推崇。